Erykah Badu Traces Her Roots.. – CelebrityXO
Related ItemsAfrican AncestryErykah BaduMusicRhiannaRootd Oor stryd en Lydenstyd | Kerkbode
March 29, 2019 KerkbodeVerklarings
“Wat ons in Jesus Christus aan mekaar verbind, is veel groter as dit waaroor ons van mekaar verskil.”
So lui die boodskap wat leiers pas in die Hoëveld-sinode van die NG Kerk aan alle gemeentes in die sinodale gebied uitgestuur het.
“…in hierdie Lydenstyd word ons opnuut daaraan herinner dat Hy ons deur sy dood aan die kruis ten spyte van ons verskille tot één nuwe mensheid en één liggaam verenig het,” luidens die verklaring deur onder andere dr André Bartlett, voorsitter van dié sinode met sy 117 gemeentes en meer as 71 000 belydende lidmate van Alberton tot Delmas, van Standerton tot Turffontein.
Hieronder volg die volledige pastorale brief.
Pastorale brief aan die gemeentes van die NG Kerk, Sinode Hoëveld, Maart 2019
Ons wil graag die hoop uitspreek dat hierdie besluit van die ASM tot ’n groter mate van rustigheid kan aanleiding gee, nie omdat ons ons onderlinge verskille onder die mat invee nie, maar omdat ons ooreenkom om meer verdraagsaam en respekvol met hierdie verskille om te gaan.
As leierskap van die Hoëveld-sinode onderneem ons om ruimte te skep vir al ons lidmate, predikante en gemeentes om volgens eie oortuiging te handel . Ons verbind ons ook daartoe om te verseker dat die manier waarop ons ons verskille oor hierdie en ander sake hanteer, nie verder aanleiding gee tot onnodige polarisasie en verdeeldheid nie, maar eerder sal lei tot meer onderlinge begrip en eensgesindheid.
Wat ons in Jesus Christus aan mekaar verbind, is veel groter as dit waaroor ons van mekaar verskil. Hy is ons vrede. En in hierdie Lydenstyd word ons opnuut daaraan herinner dat Hy ons deur sy dood aan die kruis ten spyte van ons verskille tot één nuwe mensheid en één liggaam verenig het (Ef 1: 14-16).